**SERVISNÁ ZMLUVA Č. C-NBS1-000-110-394**

uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v znení neskorších predpisov (ďalej len „zmluva“)

medzi:

### **Zmluvné strany**

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní VO>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Číslo účtu (IBAN): SK07 0720 0000 0000 0000 1919 *– platí pre domáceho poskytovateľa*

 SK60 0720 0000 0000 0000 2129 *– platí pre zahraničného poskytovateľa*

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“ v príslušnom gramatickom tvare)

a

**Poskytovateľ:**

Obchodné meno: **<vyplní uchádzač>**

Sídlo: <vyplní uchádzač>

Zastúpený: <vyplní uchádzač>

IČO: <vyplní uchádzač>

DIČ: <vyplní uchádzač>

IČ DPH: <vyplní uchádzač>

Bankové spojenie: <vyplní uchádzač>

Číslo účtu (IBAN): <vyplní uchádzač>

Zapísaný: <vyplní uchádzač>

(ďalej len „poskytovateľ“ v príslušnom gramatickom tvare)

(objednávateľ a poskytovateľ ďalej spolu označovaní ako „zmluvné strany“)

### **PREAMBULA**

# Objednávateľ ako verejný obstarávateľ vyhlásil oznámením č. <vyplní verejný obstarávateľ>, zverejneným vo Vestníku verejného obstarávania č. <vyplní verejný obstarávateľ> dňa <vyplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom *„Rozšírenie existujúcej DWDM technológie“*.

# Na základe vyhodnotenia ponúk bola ponuka poskytovateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku poskytovateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Servisnú zmluvu.

# Súčasne s touto zmluvou objednávateľ a poskytovateľ uzatvárajú aj Zmluvu na rozšírenie DWDM č. C-NBS1-000-110-393 (ďalej len „Zmluva na rozšírenie DWDM“), ktorou je zabezpečovaný technologický upgrade už existujúcej DWDM technológie.

# Účelom tejto zmluvy je zabezpečiť funkčnosť a udržiavanie dodaných a nainštalovaných hardvérových komponentov DWDM technológie podľa Zmluvy na rozšírenie DWDM.

### **Článok I**

### **Predmet zmluvy**

* 1. Predmetom tejto zmluvy je záväzok poskytovateľa poskytovať pre objednávateľa za účelom zabezpečenia prevádzky DWDM technológie, nasledujúce služby:
1. **Podpora,**
2. **Údržba,**

ktoré zahŕňajú odstraňovanie poruchy zariadení, zabezpečenie kontinuity služieb poskytovaných prostredníctvom DWDM technológie a technickú podporu (Podpora a Údržba ďalej spolu ako „servisné služby“ alebo „predmet zmluvy“) pre zariadenia DWDM technológie uvedené v Prílohe č. 1 tejto zmluvy, a to v rozsahu a podľa špecifikácie uvedenej v Prílohe č. 2 – Špecifikácia servisných služieb tejto zmluvy a v súlade s touto zmluvou.

* 1. Objednávateľ sa zaväzuje za riadne a včas dodaný predmet zmluvy zaplatiť dohodnutú cenu, ktorá je určená v Prílohe č. 3 tejto zmluvy.

### **Článok II**

### **Miesto PLNENIA Predmetu ZMLUVY**

Poskytovateľ sa zaväzuje poskytovať servisné služby v priestoroch objednávateľa na adrese:

* 1. hlavné technologické pracovisko, Národná banka Slovenska, ústredie, ul. Imricha Karvaša č. 1, 813 25 Bratislava (ďalej len „HTP“),
	2. záložné technologické pracovisko, Dátové centrum Datacube, ul. Kopčianska 92/D, 851 01 Bratislava (ďalej len „ZTP“).

### **Článok III**

### **doba trvania zmluvy**

Táto zmluva sa uzatvára na dobu určitú, a to na 60 mesiacov odo dňa podpisu akceptačného protokolu objednávateľom po dodaní celého predmetu plnenia podľa Zmluvy na rozšírenie DWDM.

### **Článok IV**

### **čas a podmienky PLNENIA PREDMEU ZMLUVY**

1. Čas poskytovania servisných služieb je stanovený v Prílohe č. 2 – Špecifikácia servisných služieb tejto zmluvy.
2. Podmienky poskytovania servisných služieb sú bližšie špecifikované v Prílohe č. 2- Špecifikácia servisných služieb tejto zmluvy.

### **Článok V**

### **ZárukA a OSTRAŇOVANIE VÁD**

1. Poskytovateľ zodpovedá za to, že servisné služby poskytnuté na základe tejto zmluvy budú mať vlastnosti a parametre požadovanú objednávateľom, budú poskytnuté v dohodnutom čase a ich poskytnutím nebude ohrozená prevádzka DWDM technológie v NBS.
2. Ak poskytovateľ dohodnuté servisné služby nevykoná úplne alebo ich nevykoná riadne, musí mu objednávateľ bezodkladne po zistení nedostatkov vykonaných servisných služieb písomne nahlásiť zistené vady.
3. Poskytovateľ je povinný prijatie nahlásenia vady bez zbytočného odkladu potvrdiť. Oznámenie o vade nahlásené odosielateľom e-mailom na kontaktnú adresu poskytovateľa sa považuje za doručené poskytovateľovi 2 hodiny od odoslania e-mailu. Poskytovateľ zároveň musí zistené vady servisných služieb bezodkladne odstrániť na svoje náklady. Ak si poskytovateľ nesplní svoju povinnosť bezodkladne odstrániť vady servisných služieb, potom má objednávateľ právo určiť mu dodatočnú lehotu na ich odstránenie.
4. Nároky z vád sa nedotýkajú nároku na náhradu škody a nároku na zmluvnú pokutu.

### **Článok VI**

### **Cena a platobné podmienky**

* 1. Celková cena predmetu zmluvy podľa Prílohy č. 3 tejto zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov, a to v celkovej výške:

**<vyplní uchádzač> bez DPH**

(slovom: <vyplní uchádzač>eur bez DPH)

* 1. Cena za predmet zmluvy zahŕňa všetky náklady poskytovateľa spojené s poskytovaním servisných služieb vrátane dopravy.
	2. Ceny za predmet zmluvy sú uvedené bez DPH. Poskytovateľ k dohodnutým cenám uplatní DPH podľa všeobecne záväzného právneho predpisu platného v čase fakturácie. *(Text platí pre tuzemského poskytovateľa, zahraničný poskytovateľ text druhej vety odstráni*).
	3. Mesačný paušálny poplatok za servisnú službu **Podpora** a **Údržba** je uvedený v tabuľke č. 1 Prílohy č. 3 zmluvy.
	4. Cenu za poskytovanie zmluvne dohodnutých servisných služieb **Podpora** a **Údržba** pri zabezpečení prevádzky DWDM technológie v NBS bude poskytovateľ fakturovať mesačne spätne vo výške zmluvne stanoveného mesačného paušálneho poplatku. Poskytovateľ vyhotoví faktúru a doručí ju objednávateľovi najneskôr do 15.-ho kalendárneho dňa v mesiaci, nasledujúceho po kalendárnom mesiaci, ktorého sa platba týka.
	5. Faktúry sú splatné do 30 dní odo dňa ich doručenia objednávateľovi bezhotovostným prevodom na účet poskytovateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech poskytovateľa.
1. Zmluvné strany sa dohodli a výslovne súhlasia s tým, že poskytovateľ bude zasielať len elektronické faktúry z e-mailovej adresy poskytovateľa: <vyplní uchádzač> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve.  Poskytovateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“). Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
2. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť poskytovateľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
3. Poskytovateľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na okamžité odstúpenie od tejto zmluvy. *(Text platí pre tuzemského poskytovateľa, zahraničný poskytovateľ tento text odstráni)**.*
4. Poskytovateľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy poskytovateľ predmetné potvrdenie predloží objednávateľovi na začiatku každého nového zdaňovacieho obdobia. Poskytovateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Poskytovateľ čestne prehlasuje, že je konečným príjemcom platieb uvedených v tejto zmluve. *(Text platí pre tuzemského poskytovateľa, zahraničný poskytovateľ tento text odstráni).*
5. Poskytovateľ nie je oprávnený previesť práva a povinnosti vyplývajúce pre neho z tejto zmluvy, ani jej časti, na inú osobu. Poskytovateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Poskytovateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči poskytovateľovi vzniknutej na základe alebo v súvislosti s touto zmluvou.
6. Ceny položiek uvedené v Tabuľke 1 Prílohy č. 3 tejto zmluvy

|  |  |  |
| --- | --- | --- |
| **Položka** | **Popis služby** | **Čo podlieha inflácii** |
| 1 | Podpora a Údržba (servisné služby) podľa čl. I bod 1 písm. a) a písm. b) | Cena mesačného paušálneho poplatku za službu Podpora a Údržba (servisné služby) v eurách bez DPH za mesiac |

možno na žiadosť poskytovateľa navýšiť z dôvodu inflácie, a to každý kalendárny rok nasledujúci po roku, v ktorom uplynie 1 (jeden) rok od účinnosti tejto zmluvy, až do doby konca trvania tejto zmluvy. Žiadosť je poskytovateľ povinný doručiť objednávateľovi do 15.2. príslušného roku (príklad: Zmluva nadobudne účinnosť 1.9.2025, jeden rok od účinnosti zmluvy je 1.9.2026, nasledujúci rok je 2027, poskytovateľ musí do 15.2.2026 požiadať o navýšenie ceny). Navýšenie ceny z dôvodu inflácie nie je možné vykonať za časové obdobie predchádzajúce roku 2027. Objednávateľ je v prípade splnenia podmienok kladených na poskytovateľovu žiadosť o navýšenie ceny upravených v tomto bode uplatnenej žiadosti poskytovateľa vyhovieť.

1. Paušálnu mesačnú cenu je možné zvýšiť iba vtedy, keď inflácia presiahne v jednotlivom roku výšku 3 % a maximálne o čiastku vo výške 8 % ceny mesačného paušálu.
2. Infláciou sa rozumie zverejnená medziročná miera inflácie vyjadrená prírastkom harmonizovaného indexu spotrebiteľských cien pre Eurozónu za 12 mesiacov predchádzajúceho kalendárneho roka, zverejňovaného Štatistickým úradom Európskych spoločenstiev (<http://ec.europa.eu/eurostat>).
3. Zmena zmluvy podľa tohto článku sa vykoná písomne, pričom sa nemusí uzatvoriť písomný dodatok k tejto zmluve. Každá zmena podľa tohto článku musí byť písomne potvrdená a odsúhlasená objednávateľom.

### **Článok VII**

### **ZÁVäzky zmluvných strán**

* 1. Poskytovateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená objednávateľovi najneskôr 7 dní pred vykonaním zmeny.
	2. Poskytovateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne informovať objednávateľa o platných telefónnych číslach, internetových adresách a adresách elektronickej pošty, na ktorých môže objednávateľ požadovať poskytnutie servisných služieb. Zmeny uvedených informácií musia byť písomne doručené objednávateľovi najneskôr 7 pracovných dní pred vykonaním zmeny.
	3. Poskytovateľ sa zaväzuje zabezpečiť, aby jeho zamestnanci alebo osoby prostredníctvom ktorých plní predmet tejto zmluvy v objektoch objednávateľa (HTP a ZTP) dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených pracovníkov objednávateľa. Objednávateľ sa zaväzuje do 10 pracovných dní odo dňa nadobudnutia účinnosti tejto zmluvy oboznámiť poskytovateľa o interných predpisoch súvisiacich s bezpečnosťou práce a požiarnou bezpečnosťou a predpismi o vstupe do objektov objednávateľa a k bezpečnosti systémov.
	4. Objednávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne stanoviť oprávnenú osobu pre účely jednania vo vzájomnom styku zmluvných strán vo veciach podľa tejto zmluvy. Zmena oprávnenej osoby musí byť písomne doručená poskytovateľovi najneskôr 7 dní pred vykonaním zmeny.
	5. Objednávateľ sa zaväzuje najneskôr do 7 pracovných dní odo dňa nadobudnutia účinnosti tejto zmluvy písomne informovať poskytovateľa o platných telefónnych číslach a adresách elektronickej pošty, prostredníctvom ktorých môže poskytovateľ komunikovať s objednávateľom pri plnení servisných služieb v zmysle tejto zmluvy. Zmeny uvedených informácií musia byť písomne doručené poskytovateľovi najneskôr 7 pracovných dní pred vykonaním zmeny.

### **Článok VIII**

### **Zmluvné pokuty A ZODPOVEDNOSŤ ZA ŠKODU**

* 1. V prípade, že dôjde pri poskytnutí servisnej služby Podpora uvedenej v Prílohe č. 2 tejto zmluvy k nedodržaniu Doby odozvy a/alebo Lehoty služby, tak je objednávateľ oprávnený požadovať od poskytovateľa zmluvnú pokutu vo výške:
* 300 eur bez DPH za nedodržanie Doby odozvy
* 1% z celkového mesačného paušálneho poplatku bez DPH za omeškanie s poskytovaním servisných služieb Podpora za každý začatý deň nedodržania Lehoty služby.
	1. V prípade že dôjde pri poskytnutí servisnej služby Údržba uvedenej v Prílohe č. 2 tejto zmluvy k nedodržaniu Lehoty služby na riešenie prevádzkových incidentov klasifikovaných podľa závažnosti:
1. **„zásadný incident“,** tak je objednávateľ oprávnený požadovať od poskytovateľa zmluvnú pokutu vo výške:
* 2% z celkového mesačného paušálneho poplatku bez DPH za omeškanie s poskytovaním servisných služieb Údržba za každú začatú hodinu nedodržania Lehoty služby.
1. **„závažný incident“,** tak objednávateľ je oprávnený požadovať od poskytovateľa zmluvnú pokutu vo výške:
* 0,1% z celkového mesačného paušálneho poplatku bez DPH za omeškane s poskytovaním servisných služieb Údržba za každú začatú hodinu nedodržania Lehoty služby.
	1. V prípade omeškania platby za predmet zmluvy má poskytovateľ právo fakturovať objednávateľovi úrok z omeškania vo výške 0,05 % z dlžnej čiastky za každý deň omeškania.
	2. Uplatnením zmluvných pokút nie je dotknutý nárok objednávateľa na náhradu škody v plnej výške. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností poskytovateľa.
	3. Poskytovateľ sa zaväzuje objednávateľovi zmluvné pokuty uvedené v tejto zmluve uhradiť do 14 pracovných dní od doručenia písomného uplatnenia zmluvnej pokuty zo strany objednávateľa. Čiastku zmluvnej pokuty uhradí poskytovateľ objednávateľovi bezhotovostným prevodom. Údaje pre vykonanie bezhotovostného prevodu zmluvnej pokuty oznámi objednávateľ poskytovateľovi v písomnom uplatnení zmluvnej pokuty.
	4. Poskytovateľ zodpovedá za všetky škody, ku ktorým dôjde pri poskytovaní servisných služieb podľa tejto zmluvy, a ktoré boli preukázateľne spôsobené ním alebo osobami, prostredníctvom ktorých zabezpečuje poskytovanie servisných služieb podľa tejto zmluvy ako aj zanedbaním jeho povinnosti. Zodpovednosť za škody sa bude spravovať ustanoveniami § 373 a nasl. Obchodného zákonníka.

### **Článok IX**

### **Vyššia moc**

Za porušenie zmluvy sa nepovažuje, ak ktorákoľvek zo zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).

Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior). Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Poskytovateľ je povinný preukázať nepriaznivé poveternostné podmienky písomným potvrdením Slovenského hydrometeorologického ústavu. Zmluvné strany sa dohodli, že zmluvná strana, voči ktorej sa druhá zmluvná strana dovoláva vyššej moci môže od tejto zmluvy odstúpiť v prípade, ak doba trvania okolností vylučujúcich zodpovednosť presahuje dobu šiestich mesiacov.

### **Článok X**

### **povinnosť mlčanlivosti**

* 1. Poskytovateľ sa zaväzuje zachovávať mlčanlivosť o obsahu všetkých podkladov a materiálov, ktoré dostal od objednávateľa a použiť ich výlučne na poskytnutie predmetu zmluvy.
	2. Poskytovateľ sa zaväzuje zachovávať mlčanlivosť o všetkých informáciách a výstupoch z poskytnutého predmetu zmluvy s ktorými počas plnenia predmetu zmluvy príde do styku a neposkytovať ich tretej osobe bez predchádzajúceho písomného súhlasu objednávateľa, a to aj po ukončení tejto zmluvy; objednávateľ ich pri plnení tejto zmluvy označí ako dôverné, prípadne ich označí ako informáciu majúcu charakter informácie požívajúcej osobitnú právnu ochranu v zmysle všeobecne záväzných právnych predpisov. Toto ustanovenie sa nebude vzťahovať na poskytnutie informácií a údajov v nevyhnutnom rozsahu pri plnení podľa tejto zmluvy tretej strane, ktorá je subdodávateľom poskytovateľa. Poskytovateľ sa zaväzuje poučiť o povinnosti mlčanlivosti upravenej v tomto článku zmluvy všetkých svojich zamestnancov a osoby, ktoré s informáciami podliehajúcimi mlčanlivosti prídu do styku a viesť zoznam takto poučených osôb ako aj zoznam osôb, ktorým tieto informácie poskytol, pričom zoznam zahŕňa aj osoby použité subdodávateľmi podľa čl. XII bod 1 zmluvy.
	3. V prípade, ak poskytovateľ poruší akýkoľvek svoj záväzok určený v tomto článku zmluvy, poskytovateľ je povinný uhradiť objednávateľovi zmluvnú pokutu vo výške 10 000 eur bez DPH za každé jednotlivé porušenie. Zaplatením zmluvnej pokuty nie je dotknuté právo objednávateľa na náhradu spôsobenej škody v plnej výške.

##

### **Článok XI**

### **vyhlásenia poskytovateľa**

# Zoznam odborne spôsobilých osôb poskytovateľa, prostredníctvom ktorých bude poskytovateľ poskytovať plnenie predmetu zmluvy, je uvedený v Prílohe č. 4 - Zoznam odborne spôsobilých osôb poskytovateľa.

# Poskytovateľ vyhlasuje a zaväzuje sa, že zabezpečí účasť naplnení predmetu zmluvy odborne spôsobilými osobami. V prípade, ak poskytovateľ poruší záväzok uvedený v predchádzajúcej vete, má objednávateľ právo na zmluvnú pokutu od poskytovateľa vo výške 10.000 eur bez DPH za každé jednotlivé porušenie stanoveného záväzku poskytovateľa.

# Poskytovateľ zároveň vyhlasuje, že v Prílohe č. 5 tejto zmluvy je uvedený úplný zoznam obsahujúci mená a názvy sídiel všetkých subdodávateľov, ktorí sa budú podieľať na plnení predmetu zmluvy a v Prílohe č. 4 tejto zmluvy je uvedený zoznam, obsahujúci mená a priezviská, vrátane ich kontaktných údajov, všetkých odborne spôsobilých osôb poskytovateľa určených na plnenie zmluvy.

# Akákoľvek zmena odborne spôsobilej osoby poskytovateľa určenej na plnenie zmluvy, uvedenej v Prílohe č. 4 tejto zmluvy, môže byť vykonaná len na základe písomného oznámenia poskytovateľa a následného písomného odsúhlasenia objednávateľom bez potreby uzatvoriť dodatok k tejto zmluve.

# Pri prípadnej zmene odborne spôsobilej osoby poskytovateľa určenej na plnenie zmluvy, uvedenej v Prílohe č. 4 tejto zmluvy, musí byť počas celej doby trvania zmluvy zabezpečená minimálne rovnocenná úroveň odbornosti, kvalifikácie a skúseností, ktorú bude objednávateľ posudzovať rovnakým spôsobom, aký bol použitý pre účely vyhodnotenia ponúk vo verejnom obstarávaní zákazky, z ktorej vzišla táto zmluva.

# Nedodržanie vyhlásenia poskytovateľa a/alebo požiadaviek uvedených v bode 2, 3, 4 alebo 5 tohto článku zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy, a to z dôvodu podstatného porušenia zmluvy zo strany poskytovateľa.

### **Článok XII**

### **SubdodávateLIA POSKYTOVATEĽA**

* 1. Poskytovateľ potvrdzuje, že podľa § 41 ods. 3 zákona o verejnom obstarávaní uviedol v Prílohe 5 tejto zmluvy údaje o všetkých známych subdodávateľoch v rozsahu stanovenom v Prílohe 5 tejto zmluvy, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Poskytovateľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu zmluvy prostredníctvom subdodávateľa nezbavuje poskytovateľa povinnosti a zodpovednosti za všetky práce a činnosti subdodávateľa.
	2. Počas trvania tejto zmluvy je poskytovateľ oprávnený zmeniť subdodávateľa uvedeného v Prílohe č. 5 tejto zmluvy výlučne na základe predchádzajúceho písomného oznámenia a následného písomného odsúhlasenia objednávateľom bez potreby uzatvoriť dodatok k tejto zmluve. Poskytovateľ je oprávnený zmeniť subdodávateľa uvedeného v Prílohe č. 5 tejto zmluvy len na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu zmluvy, ktorá má byť subdodávateľom plnená. V prípade zmeny subdodávateľa je poskytovateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Nedodržanie zmluvných povinností podľa tohto bodu zmluvy oprávňuje objednávateľa odstúpiť od tejto zmluvy s okamžitou účinnosťou ku dňu doručenia písomného odstúpenia od zmluvy z dôvodu podstatného porušenia zmluvy.
	3. Poskytovateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
	4. Za účelom preukázania splnenia povinnosti v zmysle predchádzajúceho bodu tohto článku zmluvy je poskytovateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe 5 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť poskytovateľ.
	5. V prípade, ak poskytovateľ poruší povinnosť v zmysle bodu 3 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od poskytovateľa vo výške 5.000 eur bez DPH za každé jednotlivé porušenie stanovenej povinnosti. Nárok objednávateľa na náhradu celej škody spôsobenej porušením tejto povinnosti poskytovateľa nie je zaplatením zmluvnej pokuty dotknutý.
	6. V prípade omeškania poskytovateľa so splnením povinnosti v zmysle bodu 4 tohto článku zmluvy, má objednávateľ právo na zmluvnú pokutu vo výške 5.000 eur bez DPH za každé jednotlivé porušenie stanovenej povinnosti.
	7. Poskytovateľ vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Poskytovateľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní

### **Článok XIII**

### **UKONČENIE ZMLUVY**

* 1. Zmluvné strany sa dohodli, že túto zmluvu možno ukončiť pred uplynutím doby trvania zmluvy:
1. písomnou dohodou zmluvných strán;
2. písomnou výpoveďou objednávateľa aj bez uvedenia dôvodu, pričom výpovedná lehota je 3 mesiace a začína plynúť od prvého dňa mesiaca nasledujúceho po mesiaci, v ktorom bola písomná výpoveď riadne doručená poskytovateľovi;
3. písomným odstúpením od tejto zmluvy jednou zo zmluvných strán v prípade podstatného alebo nepodstatného porušenia tejto zmluvy druhou zmluvnou stranou, pričom za podstatné porušenia sa považujú okrem dôvodov podľa Obchodného zákonníka aj dôvody označených za podstatné porušenie povinností zmluvnej strany v tejto zmluve alebo v prípadoch ustanovených touto zmluvou. Právne účinky odstúpenia od zmluvy nastanú dňom doručenia písomného oznámenia o odstúpení od zmluvy druhej zmluvnej strane.
	1. Za podstatné porušenie tejto zmluvy poskytovateľom sa považuje ak poskytovateľ poruší svoj (aj jednotlivý) záväzok určený v Prílohe č. 2 tejto zmluvy, a to ak, poskytovateľ poruší svoj záväzok poskytnúť predmet zmluvy v súlade s určenou úrovňou servisnej služby podľa Tabuľky 1 alebo Tabuľky 2.
	2. Objednávateľ má ďalej právo okamžite odstúpiť od tejto zmluvy v súlade s § 19 zákona o verejnom obstarávaní.
	3. Každá zo zmluvných strán je oprávnená odstúpiť od tejto zmluvy, pokiaľ jej to umožňuje zákon č. 315/2016 Z. z.
	4. V prípade, ak ktorákoľvek zo zmluvných strán poruší niektorú so svojich povinností dojednaných v zmluve a týchto podmienkach nepodstatným spôsobom a nesplní svoju povinnosť ani v dodatočnej primeranej lehote, ktorá jej na to bola poskytnutá, môže druhá zmluvná strana od zmluvy odstúpiť. Výzva na splnenie povinnosti s určením dodatočnej primeranej lehoty musí byť písomná a doručená druhej zmluvnej strane. Odstúpenie od zmluvy je možné výlučne písomnou formou a právne účinky odstúpenia nastanú dňom doručenia písomného oznámenia o odstúpení druhej zmluvnej strane.
	5. Zánikom tejto zmluvy zanikajú všetky práva a povinnosti zmluvných strán vyplývajúce z tejto zmluvy, s výnimkou nárokov na náhradu škody, licencie, nárokov na zmluvné, resp. zákonné sankcie a úroky z omeškania. Zánikom tejto zmluvy však nie sú dotknuté práva a povinnosti zmluvných strán vyplývajúce z už jednotlivých potvrdených objednávok.

**ČLÁNOK XIV**

**DORUČOVANIE PÍSOMNOSTÍ**

* 1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:
	2. v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky, alebo
	3. osobne do sídla druhej zmluvnej strany, alebo
	4. elektronicky e-mailom, iba pri bežnej komunikácii, zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom. V prípade nezaslania potvrdzujúceho e-mailu príjemcom sa e-mail považuje doručený uplynutím 2 hodín od odoslania e-mailu.
	5. V prípade zmeny ktoréhokoľvek z údajov v záhlaví tejto zmluvy alebo v kontaktných osobách zmluvných strán a údajoch uvedených v záverečných ustanoveniach tejto zmluvy je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane. Ak zmluvné strany nesplnia svoju oznamovaciu povinnosť, má sa zato, že platia posledné známe identifikačné údaje alebo údaje vyplývajúce z príslušného registra.
	6. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, písomnosť sa považuje za doručenú dňom jej vrátenia odosielateľovi, a to aj vtedy, ak sa adresát o tom nedozvie. V prípade, ak sa písomnosť vráti odosielateľovi s označením pošty „adresát neznámy“ alebo s inou poznámkou, písomnosť sa považuje za doručenú dňom jej vrátenia odosielateľovi, a to aj vtedy, ak sa adresát o tom nedozvie.

### **Článok XV**

### **Záverečné ustanovenia**

* 1. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
	2. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ berie na vedomie zverejnenie tejto zmluvy (vrátane jej prípadných dodatkov) a faktúr dodávateľa doručených objednávateľovi, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
	3. Táto zmluva nadobúda platnosť a je pre Zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám.
	4. Právne vzťahy zmluvných strán výslovne neupravené v tejto zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
	5. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
	6. Túto zmluvu možno meniť výlučne formou písomných číslovaných dodatkov k tejto zmluve, podpísaných oprávnenými zástupcami oboch zmluvných strán v súlade so zákonom o verejnom obstarávaní.
	7. Táto zmluva je vyhotovená a uzavretá v (4) štyroch vyhotoveniach, pričom objednávateľ dostane (3) tri vyhotovenia a dodávateľ dostane (1) jedno vyhotovenie. Všetky vyhotovenia sú považované za rovnocenné.
	8. Objednávateľ pri spracúvaní osobných údajov dotknutých osôb dodávateľa pre účely plnenia tejto Zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
	9. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom Zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
	10. Neoddeliteľnou súčasťou tejto zmluvy sú nasledovné prílohy:

Príloha č. 1– Zoznam zariadení DWDM technológie

Príloha č. 2 – Špecifikácia servisných služieb

Príloha č. 3 - Cena za poskytovanie servisných služieb

Príloha č. 4 - Zoznam odborne spôsobilých osôb poskytovateľa

Príloha č. 5 - Zoznam poskytovateľových subdodávateľov

|  |  |  |
| --- | --- | --- |
| **Za objednávateľa:** |  | **Za poskytovateľa:** |
| V Bratislave, dňa .............................. |  | V ................, dňa .............................. |
| ..........................................................................<vyplní verejný obstarávateľ> |  | ........................................................................<vyplní uchádzač> |

**Príloha č. 1 k servisnej zmluve č. C-NBS1-000-110-394**

**Zoznam zariadení DWDM technológie**

Zoznam zariadení, na ktoré sú poskytované servisné služby:

|  |  |  |  |
| --- | --- | --- | --- |
| **Názov položky** | **Popis\*** | **Označenie zariadenia (položky)** | **Celkový Počet** |
|  Quantity |  - | **-** | **124** |
|  **Accessory** |   |  |   |
|  CBL/AC/250/ST/EU | AC Power Cable, Europe, 2.5m length, straight equipment end | <vyplní uchádzač> | 8 |
|  DM/2HU5 | Dummy card 2,5HU | <vyplní uchádzač> | 4 |
|  STAGING-ASSEMBLED L1 | Staging Option Assembled | <vyplní uchádzač> | 4 |
|  **Channel Module** |   |  |   |
|  10TCE-PCN-16GU+AES100G | 100G TDM Card Enterprise Type (10 x 10G) with AES256 encryption, pluggable client and network interface | <vyplní uchádzač> | 4 |
|  **Common Module** |   |  |   |
|  FAN/1HU | Fan Module for SH1HU-R/PF | <vyplní uchádzač> | 4 |
|  PSU/1HU-R-AC-200 | Power Supply Module (200W) AC for SH1HU-R/PF | <vyplní uchádzač> | 8 |
|  SCU-II | Shelf Control Unit for high availability set-up, 2.5 HU high for small slots | <vyplní uchádzač> | 4 |
|  **Filter** |   |  |   |
|  8CSM-#19430-#19360 | 8-port Channel Splitter | <vyplní uchádzač> | 4 |
|  **Jumper** |   |  |   |
|  J/MM62/LC/DUP/0090/RED | Duplex Cable - Multimode 62.5, LC, 90 cm | <vyplní uchádzač> | 4 |
|  J/MM62/LC/DUP/0500/RED | Duplex Cable - Multimode 62.5, LC, 500 cm | <vyplní uchádzač> | 4 |
|  J/XX/XX/XXX | Jumper for internal cabling | <vyplní uchádzač> | 8 |
|  **Plug** |   |  |   |
|  CFP/112G/#DCTCA/SM/LC | 112G Pluggable, coherent, C-Band tunable DWDM network IF center frequency from 191.25 to 196.1 THz on a 12.5GHz grid | <vyplní uchádzač> | 4 |
|  SFP+CDR/10GU/850I/MM/LC | 8G/10G Pluggable I/F for 850nm, intra office reach, SFP+ form factor with clock recovery | <vyplní uchádzač> | 40 |
|  SFP/2G1/850I/MM/LC | pluggable client I/F for 850nm, intra office reach | <vyplní uchádzač> | 8 |
|  **Shelf** |   |  |   |
|  SH1HU-R/PF | 1HU Slimline Shelf with exchangeable fan unit (not inlcuded) for rear access power supply modules | <vyplní uchádzač> | 4 |
|  **Software and License** |   |  |   |
|  ENC/NMCL/F7/S | Optical Connection License F7 Small: ENC License for one shelf of type FSP 3000R7 small only, applicable to ENC 12.1 and later versions | <vyplní uchádzač> | 8 |
|  SW BASIC 1HU ACTIVE | System software license per active 1HU shelf. Access to Maintenance, Minor and Major Releases is subject to a valid Maintenance agreement covering this product. | <vyplní uchádzač> | 4 |

**Príloha č. 2 k servisnej zmluve č. C-NBS1-000-110-394**

**ŠPECIFIKÁCIA SERVISNýCH SLUžIEB**

Servisné služby - Podpora a Údržba budú poskytované po dobu 60 mesiacov za účelom zabezpečenia prevádzky DWDM technológie, ktorých špecifikácia a popis je uvedený v odsekoch 1 Podpora a 2 Údržba.

DWDM technológia na účely tejto zmluvy sa rozumie technológia existujúca v NBS ku dňu podpisu tejto zmluvy, ktorá v sebe zahŕňa resp. bude zahŕňať aj jej upgrade (dodávka nových hardvérových komponentov DWDM vrátane požadovaného softvéru a súvisiacich licencií a služieb v rozsahu požiadaviek objednávateľa) na základe zMLUVY na rozšírenie DWDM, zoznam zariadení DWDM technológie tvorí prílohu č. 1 tejto zmluvy.

* 1. Podpora
	2. Popis servisnej služby Podpora je uvedený v Tabuľke č. 1. Poskytovateľ sa zaväzuje poskytovať servisnú službu Podpora v súlade s Tabuľkou č. 1 tejto prílohy.
	3. Servisná služba Podpora poskytovaná poskytovateľom objednávateľovi zahrňuje aj koordináciu a riadenie poskytovania servisu poskytovaných objednávateľovi podľa tejto zmluvy.
	4. Poskytovateľ v rámci servisnej služby Podpora bude vykonávať odsúhlasenie zmien a/alebo rozšírení DWDM technológie odovzdaných objednávateľom nasledujúcim alebo iným vzájomne odsúhlaseným postupom.

Postup odsúhlasenia zmien poskytnutých objednávateľom:

* + 1. objednávateľ zaeviduje písomnú požiadavku na vykonanie zmien a/alebo rozšírení a popíše požadované zmeny a/alebo rozšírenia DWDM technológie.
		2. poskytovateľ posúdi a potvrdí správnosť popisu navrhovanej zmeny a/alebo rozšírenia DWDM technológie, prípadne ho doplní a dodá postup na vykonanie zmeny a/alebo rozšírenia v DWDM technológii, prípadne požiada objednávateľa o doplnenie.
		3. objednávateľ v zmysle poskytovateľom dodaného postupu zrealizuje navrhovanú zmenu a/alebo rozšírenie DWDM technológie.
		4. v prípade úspešného vykonania zmeny a/alebo rozšírenia DWDM technológie objednávateľ potvrdí správnosť vykonanej činnosti.

Tabuľka 1: Popis servisnej služby Podpora

| **ID** | **Činnosti** | **Aktivácia služby** | **Úroveň služby** |
| --- | --- | --- | --- |
| **Spúšťač** | **Frekvencia** | **Štart** | **Dostupnosť služby\*** | **Doba odozvy\*** | **Lehota služby\*** |
|  | Poskytovanie konzultácií (telefonicky, e-mailom) súvisiacich s problematikou funkcionality, administrácie, prevádzky DWDM technológie a jej častí, pri zmenách konfigurácie DWDM technológie | Žiadosť | - | - | V prac. dobe čase od 8.00 h do 17.00 h | Operatívne | Do 2 prac. dni |
|  | Poskytovanie informácie o prípadných predporuchových a poruchových stavoch DWDM technológie a bezodkladné informovanie objednávateľa o závažných bezpečnostných zraniteľnostiach v dodaných zariadeniach (s CVSSv3 skóre aspoň 7, alebo ktoré ako závažné označil výrobca), vrátane návrhu plánu na ich odstránenie v infraštruktúre objednávateľa | Zistenia  | - | - | V prac. dobe čase od 8.00 h do 17.00 h | Operatívne | Do 2 prac. dni |
|  | Predkladanie návrhov na zlepšenie výkonnosti DWDM technológie | Kalendár | 1 xročne | VI. | V prac. dobe čase od 8.00 h do 17.00 h | - | Do 10 prac. dní |
|  | Sledovanie a vyhodnocovanie odporúčaní výrobcu vo vzťahu k zaisteniu spoľahlivej a bezpečnej prevádzky zariadení:* programového vybavenia všetkých zariadení,
* softvéru pre správu sieťovej infraštruktúry,
* operačného systému po užívaného na zabezpečenie prevádzky softvéru pre správu sieťovej infraštruktúry,

a informovať objednávateľa o ich vydaní | Kalendár | 2 x ročne | I, VI. | V prac. dobe čase od 8.00 h do 17.00 h | - | Do 10 prac. dní |
|  | * vykonávanie fyzickej inštalácie/reinštalácie zariadení, inštalácie a aktualizácie firmware zariadení, resp. firmware modulov z ktorých zariadenie pozostáva („update“),
* vykonávanie konfigurácie a zmien konfigurácie zariadení podľa požiadaviek objednávateľa, aktualizácia dokumentácie
* vykonávanie inštalácie odporúčaní výrobcu na základe odporúčania poskytovateľa a po odsúhlasení objednávateľom
 | Žiadosť | - | - | V prac. dobe čase od 8.00 h do 17.00 h | Operatívne | Do 5 prac. dní |
|  | Posudzovanie návrhov objednávateľa na zmeny nastavenia a konfigurácie DWDM technológie v rozsahu do 8 osobohodín / 1 požiadavka na zmenu | Žiadosť | - | - | V prac. dobe čase od 8.00 h do 17.00 h | 24 h | Do 5 prac. dní |
|  | Poskytovanie konzultácií (telefonicky, e-mailom) súvisiacich s možnosťami ďalšieho rozvoja a rozšírenia DWDM technológie | Žiadosť | - | - | V prac. dobe čase od 8.00 h do 17.00 h | 24 h | * + 1. rac. dní
 |

\* Dostupnosťou služby sa rozumie čas, kedy je servisná služba poskytovateľom poskytovaná objednávateľovi

\* Dobou odozvy sa rozumie časové obdobie, počas ktorého je poskytovateľ povinný začať vykonávať príslušnú činnosť od nahlásenia požiadavky objednávateľa na jej vykonanie resp. jej zistenia (bod 2 tabuľky č. 1).

\* Lehotou služby sa rozumie časové obdobie, počas ktorého je poskytovateľ povinný dokončiť vykonávanie príslušnej činnosti od prevzatia požiadavky objednávateľa na jej vykonanie resp. jej zistenia (bod 2 tabuľky č. 1).

Servisná služba Podpora bude poskytovaná buď výkonom činností na mieste (HTP a ZTP), po vzájomnej dohode objednávateľa a poskytovateľa zabezpečeným vzdialeným prístupom alebo prostredníctvom telefónu, elektronickou poštou.

1. Údržba
	1. Pre účely tejto zmluvy sa pod servisnou službou - Údržba rozumie riešenie a odstraňovanie prevádzkových incidentov klasifikovaných v odseku 3 „Klasifikácia incidentov podľa závažnosti“ tejto prílohy ako „Zásadný incident“ a „Závažný incident“ bez ohľadu na to, či príčinou prevádzkového incidentu sú zmeny a/alebo rozšírenia DWDM technológie realizované poskytovateľom a/alebo objednávateľom.
	2. Poskytovateľ sa zaväzuje poskytovať servisnú službu Údržba v súlade s Tabuľkou č. 2 tejto prílohy.

Tabuľka 2: Popis servisnej služby Údržba

| **ID** | **Činnosti** | **Aktivácia služby** | **Úroveň služby** |
| --- | --- | --- | --- |
| **Spúšťač** | **Frekvencia** | **Štart** | **Dostupnosť služby** | **Lehota služby** |
|  | Poskytovanie informácií (telefonicky) súvisiacich s chybovými hláseniami na zariadeniach DWDM technológie | Nahlásenie incidentu | - | - | V prac. dobe čase od 8.00 h do 17.00 h | Do 4 h |
|  | Riešenie a odstránenie incidentov klasifikovaných. ako: **„Zásadný incident**“ so zaručeným časom odstránenia incidentu v mieste inštalácie od písomného alebo vzájomne odsúhlaseného spôsobu nahlásenia tohto incidentu zo strany objednávateľa alebo od jeho detegovania poskytovateľom | Nahlásenie/diagnostikovanie incidentu | - | - | V prac. dobe čase od 8.00 h do 17.00 h | Do 8 h |
|  | Riešenie a odstránenie incidentov klasifikovaných ako: **„Závažný incident“** so zaručeným časom odstránenia incidentu v mieste inštalácie od písomného alebo vzájomne odsúhlaseného spôsobu nahlásenia tohto incidentu zo strany objednávateľa alebo od jeho detegovania poskytovateľom | Nahlásenie/ diagnostikovanie incidentu | - | - | V prac. dobe čase od 8.00 h do 17.00 h | Najneskôr do 17.00 h nasledujúceho pracovného dňa |
|  | Súčinnosť pri objednávateľom odstraňovaných poruchách externých systémov súvisiacich so zariadeniami DWDM technológie. | Žiadosť | - | - | V prac. dobe čase od 8.00 h do 17.00 h | Do 4 h |
|  | Súčinnosť pri nasadení objednávateľom odsúhlasených opravných balíčkov (patch) do SW tretích strán.  | Kalendár | Dohodou | - | - | Dohodou |
|  | Aktualizácia dokumentácie DWDM technológie v súvislosti s opravou incidentov zariadení DWDM technológie | Kalendár | Priebežne | - | - | Do 5 prac. dní |

\* Dostupnosťou služby sa rozumie čas, kedy je servisná služba poskytovateľom poskytovaná objednávateľovi.

\* Lehotou služby sa rozumie časové obdobie, počas ktorého je poskytovateľ povinný dokončiť vykonávanie príslušnej činnosti od prevzatia požiadavky objednávateľa na jej vykonanie resp. nahlásenia/diagnostikovania incidentu.

* 1. Pri poskytovaní servisnej služby Údržba je Lehota služby stanovená vo vyššie uvedenej Tabuľke č. 2 bodu 2.1 záväzná aj v prípade, ak by pri jednotlivých činnostiach servisnej služby Údržba požadovaných objednávateľom počas Dostupnosti služby malo jej dodržanie prekročiť hornú hranicu stanovenej pracovnej doby.
	2. Poskytovateľ sa zaväzuje v rámci servisnej služby Údržba, že pri výmene zariadenia a/alebo jeho časti v DWDM komunikácii dodá poskytovateľ zariadenie a/alebo jeho časť do DWDM komunikácie rovnakých alebo vyšších výkonových parametrov, pokiaľ sa zmluvné strany nedohodnú písomnou formou inak.
		1. Poskytovateľ sa zaväzuje v rámci servisnej služby Údržba používať nasledovný postup evidovania prevádzkových incidentov (t. j. zásadných a závažných incidentov nasledovne):
		+ objednávateľ alebo poskytovateľ písomne zaeviduje prevádzkový incident DWDM technológie,
		+ poskytovateľ analyzuje prevádzkový incident a v rámci analýzy uvedie príčinu incidentu,
		+ poskytovateľ vyrieši prevádzkový incident a v rámci riešenia uvedie:
			- spôsob vyriešenia prevádzkového incidentu,
			- dopad na produktovú dokumentáciu prípadne aj aktualizovanú príslušnú časť produktovej dokumentácie,
			- postup na inštalovanie riešenia prevádzkového incidentu,
			- či riešenie má alebo nemá vplyv na riešenie iných incidentov,
		+ poskytovateľ dodá riešenie prevádzkového incidentu dohodnutým spôsobom, aby pri implementovaní (nasadení) riešenia prevádzkového incidentu nedochádzalo k vzniku nových prevádzkových incidentov,
		+ objednávateľ vráti incident na doriešenie poskytovateľovi v prípade, že prevádzkový incident nie je odstránený,
		+ objednávateľ uzavrie riešenie prevádzkového incidentu a vypracuje protokol o testovaní, alebo uvedie informáciu o výsledkoch testovania do systému pre evidenciu incidentov objednávateľa v prípade odstránenia prevádzkového incidentu,
		+ objednávateľ môže požiadať poskytovateľa o účasť pri overení riešenia prevádzkového incidentu a poskytovateľ vyvinie primerané úsilie, aby sa mohol overenia zúčastniť.
		1. Poskytovateľ môže na odstránenie incidentov uvedených v odseku 3 „Klasifikácia incidentov podľa závažnosti“ tejto prílohy s Lehotami služieb uvedenými v tabuľke č. 2 tejto prílohy použiť náhradné riešenie.
		2. Ak sa zmluvné strany nedohodnú inak, náhradné riešenie, ktoré eliminovalo vážne chyby alebo nedostatky spôsobujúce zásadný incident DWDM technológie bude nahradené odstránením vážnej chyby alebo nedostatku v lehote do 4 pracovných dní a náhradné riešenie, ktoré eliminovalo chyby a/alebo nedostatky spôsobujúce závažný incident DWDM technológie bude nahradené odstránením chyby alebo nedostatku v lehote do 7 pracovných dní po ich nahlásení.
1. Klasifikácia incidentov podľa závažnosti

Objednávateľ a poskytovateľ sa dohodli, že klasifikácia incidentov podľa závažnosti, ktorá je uvedená v tomto bode platí pre servisné služby DWDM technológie počas záručnej doby a po záručnej dobe. Klasifikáciu incidentov stanovuje poverený zamestnanec objednávateľa podľa závažnosti:

|  |  |
| --- | --- |
| Zásadný incident | Do tejto kategórie spadajú všetky incidenty spojené s používaním a prevádzkou DWDM technológie a oznámené poskytovateľovi objednávateľom, u ktorých sa riešením incidentu zistí, že je spôsobený vážnym nedostatkom DWDM technológie a tento nedostatok **zabraňuje** jeho používaniu v prevádzke nasledovne:1. neumožňuje používateľom NBS využívať IT služby pri výkone ich pracovných činností,
2. neumožňuje správnu funkčnosť komponentov IT infraštruktúry ako sú napr. servery,
3. znižuje výkon alebo priepustnosť zariadení o vyše 50%.

Typicky sa jedná o poruchy zariadení, ktoré nie sú redundantné na úrovni služby, resp. poruchy komponentov, ktoré nie sú redundantné v rámci zariadenia. |
| Závažný incident | Do tejto kategórie spadajú všetky incidenty spojené s používaním a prevádzkou DWDM technológie a oznámené poskytovateľovi objednávateľom, u ktorých sa riešením incidentu zistí, že je spôsobený nedostatkom DWDM technológie a tento nedostatok **nespôsobí výpadok** funkčnosti DWDM technológie alebo ktorejkoľvek jeho časti a tento výpadoknenaruší poskytovanie sieťových služieb v rámci NBS. |

Poskytovateľ môže na základe vykonanej analýzy incidentu požiadať objednávateľa o zmenu klasifikácie incidentu. O zmene klasifikácie incidentu rozhoduje poverený zamestnanec objednávateľa na základe analýzy incidentu predloženej poskytovateľom.

**Príloha č. 3 k servisnej zmluve č. C-NBS1-000-110-394**

**CENA ZA POSKYTOVANIE SERVISNÝCH SLUŽIEB**

**Tabuľka 1: Cena za servisnú podporu a údržbu v rozsahu 60 mesiacov**

|  |  |  |  |  |
| --- | --- | --- | --- | --- |
| **Položka****číslo** | **Popis** | **Počet mesiacov** | **Cena v eurách bez DPH za mesiac (mesačný paušál)** | **Celková cena za položku v eurách bez DPH**  |
| P1 | Poskytovanie servisnej podpory a údržby  | 60 | <vyplní uchádzač> | <vyplní uchádzač> |
| CPÚ | **Cena za servisnú podporu a údržbu v rozsahu 60 mesiacov**(Vypočítaná ako CPÚ = celková cena za položku P1) | <vyplní uchádzač> |

**Príloha č. 4 k servisnej zmluve č. C-NBS1-000-110-394**

**ZOZNAM ODBORNE SPÔSOBILÝCH OSÔB POSKYTOVATEĽA**

*< Vyplní uchádzač – v tabuľke uvedie meno pracovníka, funkciu a kontaktné údaje, počet riadkov doplní uchádzač podľa potreby>*

|  |  |  |  |
| --- | --- | --- | --- |
| **Meno a Priezvisko** | **Funkcia** | **Mobilné alebo telefónne číslo** | **E-mailová adresa** |
| *< Vyplní uchádzač>* | *< Vyplní uchádzač>* | *< Vyplní uchádzač>* | *< Vyplní uchádzač>* |
| *< Vyplní uchádzač>* | *< Vyplní uchádzač>* | *< Vyplní uchádzač>* | *< Vyplní uchádzač>* |

Poskytovateľ má minimálne dve osoby prostredníctvom plní predmet zmluvy, ktoré spĺňajú minimálne požiadavky na odborne spôsobilé osoby:

|  |
| --- |
| * musí byť držiteľom certifikátu výrobcu DWDM zariadení o absolvovaných školeniach pre zariadenia ADVA FPS3000R7 alebo certifikátu ADVA Optical Networking Certified Expert pre platformu ADVA FPS3000R7 alebo certifikátu ADVA Technical Solutions Professional. for MNC resp. ADTRAN Technical Solutions Professional. for FSP 3000R7 alebo certifikátu ADTRAN Technical Solutions Professional. for MNC.
 |
| * musí mať jednu skúsenosť s poskytovaním služby podpory a údržby DWDM zariadení ADVA/ADTRAN.
 |

**Príloha č. 5 k servisnej zmluve č. C-NBS1-000-110-394**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia Servisnej zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |
| --- | --- | --- |
| **p. č.** | **Subdodávateľ** | **Údaje o osobe oprávnenej konať za subdodávateľa** |
| 1. | <vyplní uchádzač> | <vyplní uchádzač> |